Diari Oficial de la Generalitat Valenciana


Sumari del DOGV 4660, del 30-12-2003 (2003/11033)

RESOLUCIÓ 2 d'octubre de 2003, de la Conselleria d'Agricultura, Pesca i Alimentació, per la qual s'autoritza un ajust de dotacions entre dos línies de subvenció de crèdits dins del capítol iv del programa 714.20, ordenació i millora de les produccions agràries, per import de 60.000,00 euros.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4660

Data del DOGV
:   30-12-2003

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2003/11127


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ 2 d'octubre de 2003, de la Conselleria d'Agricultura, Pesca i Alimentació, per la qual s'autoritza un ajust de dotacions entre dos línies de subvenció de crèdits dins del capítol iv del programa 714.20, ordenació i millora de les produccions agràries, per import de 60.000,00 euros. [2003/11515]
  
En el capítol IV del programa 714.20, ordenació i millora de les produccions agràries, hi ha una línia la dotació de la qual resulta insuficient per atendre les necessitats existents fins a final d'exercici, per la qual cosa es fa necessari incrementar-ne els crèdits. La línia que es necessita incrementar té els seus crèdits considerats com de reconeixement preceptiu, per l'article 17 de la Llei 12/2002, de 27 de desembre, de Pressuposts de la Generalitat Valenciana per a l'exercici 2003, i va ser objecte d'una esmena aprovada per les Corts Valencianes.
  
En compliment de l'article 15 de l'Orde de 28 de febrer de 2003, de la Conselleria d'Economia, Hisenda i Ocupació, el subsecretari d'esta Conselleria ha emés informe específic, que s'inclou en l'expedient.
  
D'altra banda, hi ha en el mateix capítol IV d'este mateix programa una línia de subvenció amb una part dels seus crèdits afectats nominativament, i la resta en situació jurídica i comptable de disponible i que, segons la informació amb data de hui, no serà necessària en el que resta d'exercici pressupostari.
  
A la vista d'això.
  
Vists l'informe de l'Oficina Pressupostària d'esta conselleria i l'informe de conformitat emés per la Intervenció Delegada de la Intervenció General en la Conselleria d'Agricultura, Pesca i Alimentació; en virtut de l'article 21.1.b de la Llei 12/2002, de 27 de desembre, de Pressuposts de la Generalitat Valenciana per a l'exercici 2003.
  
En virtut de la delegació de competències establides en l'article 1.d de l'Orde de 21 d'abril de 1997, de la Conselleria d'Agricultura, Pesca i Alimentació (DOGV núm. 2997, de 22 de maig de 1997), resolc:
  
Únic
  
Autoritzar l'ajust de la dotació de les línies de subvenció i pels imports següents, dins del capítol IV del programa 714.20, "Ordenació i millora de les produccions agràries":
  
Relació de beneficiaris de la línia T2128, "Actualització de registre de cultius":
  
Beneficiari Import: euros
  
Consell Regulador DO Raïm de Taula Vinalopó: 18.000,00
  
Consell Regulador DO Alacant: 12.000,00
  
Consell Regulador DO Utiel-Requena: 12.000,00
  
Consell Regulador DO València: 12.000,00
  
Comité Agricultura Ecològica: 24.000,00
  
Fedeprol: 50.000,00
  
Indicació Geogràfica Protegida Castelló: 6.000,00
  
Total: 134.000,00
  
València, 2 d'octubre de 2003.- La consellera d'Agricultura, Pesca i Alimentació, p.d., el subsecretari (Orde de 21.04.97, DOGV 2997, de 22.05.97): Carlos Mínguez Plasencia.